Proyde

PROYDE (Promoción y Desarrollo) ye una asociación y organización non gubernamental de cooperación al desenvolvimientu española, fundada en 1988 y averá a les obres educatives de los Hermanos de les Escueles Cristianes (La Salle).

PROYDE actúa nel campu de la Cooperación Internacional al Desenvolvimientu nos cinco continentes, especialmente nel ámbitu del derechu a la educación. En situaciones d'emerxencia suel allegar na fase de reconstrucción y rehabilitación. Tamién actúa, na so redolada próxima, al traviés de la Educación pal Desenvolvimientu, el Comerciu Xustu, la Incidencia social y política, el voluntariáu, etc.

 L'Asociación PROYDE 
L'Asociación PROYDE foi fundada'l 12 d'abril de 1988 y según consta nos sos estatutos, el fin de l'Asociación PROYDE ye la promoción y el desenvolvimientu de les persones nos países aprobetaos, por aciu la realización de Programes y Proyeutos de DesenvolvimientuGüeyar Quién somos en la web de PROYDE, fundamentalmente nel ámbitu educativu.
PROYDE foi reconocida como Asociación Ensin Fines Llucrativos per parte del Ministeriu del Interior el 20 de xunetu de 1988Reconocimientu del Ministeriu del Interior de España el 20/7/1988, nᵘ 80.701.. Dende'l 20 de xunetu de 1989, pertenez a la Coordinadora de ONGD d'España (CONGDE). El 22 de mayu de 1998 foi declarada Asociación d'Utilidá Pública pol Ministeriu del InteriorDeclaración de Utilidá Pública el 22/5/1998, nᵘ 5.612.. El 20 d'avientu de 1999 foi inscrita como una ONG de Desenvolvimientu na Axencia Española de Cooperación Internacional pal Desenvolvimientu (AECID)ONGD de l'AECID el 20/12/1999, nᵘ 118. El 20 de mayu de 2000 la Xunta Directiva decide empezar la promoción del Comerciu Xustu dende la Sede Social y nes Delegaciones Locales de l'Asociación y el 31 de marzu de 2008 intégrase na Coordinadora Estatal de Comerciu Xustu (CECJ)PROYDE, Organización socia de la CECJ de la que forma parte dende la so constitución.

 Misión y Valores 
La Misión de PROYDE ye contribuyir, con trabayu y testimoniu, a la construcción d'un mundu nel que toles persones vivan dignamente. Pa facelo posible, l'Asociación establez calces de participación activa pa vivir una solidaridá auténtica y comprometida na construcción d'un mundu más xustu.
Pola so vinculación a los Hermanos de les Escueles Cristianes (La Salle), PROYDE proponse a tolos miembros de la familia lasaliana —y al traviés d'ellos a tola sociedá— como calce privilexáu pa la solidaridá tantu na redolada próxima como nos países aprobetaos. La fraternidá, el derechu a la educación y la conversión personal, tán na base d'esta vinculación.
Tola actividá de l'Asociación ta regulada por cinco Valores que ponen-y marcu a la filosofía institucional y que son patrimoniu común a les muyeres y homes que formen parte activa de l'Asociación. Esti patrimoniu común, aniciáu'nla fraternidá, entendida como un compartir n'igualdá col otru yá que, sía quien sía, ye hermanu: —La dignidá de toles persones; —La capacidá de toles persones y comunidaes; —Los valores de toles persones; —El compromisu col derechu a la educación; —Comprometíos nel fomentu y la participación en redes solidaries.

 Actividaes 
Ente les actividaes realizaes por PROYDE destaquen:
Programes y Proyeutos de Desenvolvimientu nos países aprobetaos, especialmente nel ámbitu del derechu a la educaciónProyeutos y programes de Desenvolvimientu de PROYDE.
Acciones en situaciones d'emerxencia, principalmente na fase de reconstrucción y rehabilitación.
El tresformamientu de les estructures sociales, polítiques y económiques que tán nel orixe de la desigualdá, la inxusticia y l'esclusión. Tamién pol cambéu de los antivalores que contribúin a caltener estes estructures. Facer por aciu la Educación pal Desenvolvimientu y SensibilizaciónEducación pal Desenvolvimientu y la Ciudadanía Global, les campañes d'Incidencia políticaIncidencia social y política, la promoción del VoluntariáuProgrames de Voluntariáu y el compromisu col Comerciu Xustu y el Consumu responsableComerciu Xustu, Consumu Responsable.

 Trabayu'n rede 
 A nivel nacional 
PROYDE pertenez a delles redes d'organizaciones de sofitu al desenvolvimientu y de Comerciu Xustu, como la Coordinadora de ONG de Desenvolvimientu d'España (CONGDE) y nueve Coordinadores Autonómiques, la Rede d'Entidaes de Desenvolvimientu Solidariu (REDES) y a la Coordinadora Estatal de Comerciu Xustu (CECJ). Tamién ye Axente Collaborador de Ciudá pol Comerciu XustuAxentes collaboradores del programa de Ciudaes pol Comerciu Xustu y coordina, con IDEAS, el Proyeutu Centros Educativos pol Comerciu Xustu.Comerciu Xustu en PROYDECentros Educativos pol Comerciu Xustu (PROYDE)Centros Educativos pol Comerciu Xustu (IDEAS) PROYDE forma parte de la Coordinadora Lasaliana de ONGD.

 A nivel internacional 
Nel nivel internacional, PROYDE trabaya en rede cola Coordinadora de ONG Lasalianes de Desenvolvimientu d'Europa - Mediterraneu y en Plataformes de sofitu a Proyeutos Internacionales, sobromanera na Plataforma de Sofitu al Proyeutu Fratelli (coles ONGD Lasalianes y Sed) que trabaya con persones refuxaes Siries ya Iraquines n'El Líbanu y la Plataforma de Sofitu a Solidarity with South Sudan (xunto a Proclade y Sed) pa la formación, en Sudán del Sur, de profesores en Yambio, enfermeres/os y comadrones en Wau, agricultores y desplazaos/es de la guerra civil en Riimenze y líderes comuñales en Juba.

 Compromisos de tresparencia y bon gobiernu 
PROYDE foi declarada entidá d'utilidá pública en 1998Declaración d'Utilidá Pública el 22 - 5 - 1998, nᵘ 5.612. y sométese a una auditoría contable voluntaria añalmente, amás de les auditoríes de la Fundación Lealtad de «Tresparencia y Bones Práutiques de les ONG» sobro'l cumplimientu de principios d'aición, organización y xestiónInformación de PROYDE en la web de la Fundación Lealtad y de «Tresparencia y Bon Gobiernu» de la Coordinadora d'Organizaciones non Gubernamentales de Desenvolvimientu d'España (CONGDE).Información de PROYDE en la web de la CONGDE

 Organización Territorial 
PROYDE ta presente en 13 Comunidaes Autónomes y una Ciudá Autónoma. La organización territorial concrétase en 5 Delegaciones Territoriales y 61 Delegaciones Locales.Delegaciones Territoriales y Locales de PROYDE.
La Delegación Territorial PROYDE – Andalucía coordina les Delegaciones Locales d'Andalucía y la Ciudá Autónoma de Melilla. La Delegación Territorial PROYDE – Levanteruel coordina les Delegaciones Locales de la Comunidá Valenciana y Teruel. La Delegación Territorial de PROYDE – Madrid coordina les Delegaciones Autonómiques y Locales de Madrid, Castiella-La Mancha, Estremadura, Canaries y Murcia. La Delegación Territorial de PROYDE – Noroeste coordina les Delegaciones Autonómiques y Locales d'Asturies, Cantabria, Castiella y Llión y Galicia. La Delegación Territorial de PROYDE – Zaragoza coordina les Delegaciones Locales d'Aragón (sacante Teruel) y La Rioxa.
La Delegación Autonómica d'Asturies (que pertenez a la Delegación Noroeste) tien dos Delegaciones Locales asitiaes en: La Felguera y Xixón.
Cada Delegación Territorial ta coordinada por un Delegáu/á que pertenez a la Xunta Directiva de l'Asociación. Les Delegaciones Locales son coordinaes por Delegaos/es que suelen tener un grupu de sofitu pa llevar p'adelantre les actividaes programaes na Delegación.

 Referencies 

 Enllaces esternos 
 PROYDE, sitiu web oficial
 Hestoria de PROYDE 
 Mundu con M de Muyer, la rede de muyeres que mueven el mundu 
 Mi compromiso, Educación pal Desenvolvimientu 
 Llora el Manglar, documental
 PROYDE - Camudar el Mundu
 PROYDE - Comerciu Xustu

Categoría:Organizaciones non gubernamentales
Categoría:Movimientos sociales
Categoría:Asociaciones
Categoría:Comerciu xustu
Categoría:cooperación al desenvolvimientu
Categoría:Filantropía